公元前五十八年，羅馬總督凱撒征高盧，大敗之，併其地。復襲日耳曼、不列顛諸地。後屋大維改共和國之制，創元首制，雖未稱帝，實無異矣。史稱羅馬帝國。傳至五賢帝之時，其國盛極，四海昇平。然盛極必衰，五賢帝崩後，外憂內患，其國幾亡，是為三世紀之危。傳至戴安里先，國分東西，各立兩帝，欲改國之弊，稱四帝共治。西羅馬帝國都米蘭，猶以義大利本島為國治之本。然東西兩羅馬帝國，不能同心合力，乃至蠻族犯界，西羅馬帝國終為哥德人所亡。